**כיצד נייצר פעילות קהילתית משמעותית בקיץ?**

מסר מרכזי-

מטרת היחידה היא התבוננות על הקיץ דרך הצרכים הקהילתיים וחיבור למסר התנועתי כי הקיץ הנו רצף חינוכי, חניכי/ות השבטים והקהילה בה השבטים נמצאים לא עוצרים/ות פעילות, ונכון על השבטים לבחון מה הצרכים אשר עולים וכיצד השבטים יכולים לתת עליהם מענה.

פתיחה – היכרות בין רכזי הגשמה לצופים לכל

סבב היכרות שם+ הנהגה, מה האטרקציה הכי שווה שלקחו אותי אליה בקייטנה?

זמן: 10 דקות, עזרים: אין, נספחים: אין

מתודה שנייה - פירוק

חלק א' נתחיל בשאלה מזה הצלחה בקיץ?

נכתוב את כל ההצלחות על הלוח.

**לאחר מכן נשאל-**

* למה להיות רלוונטיים לקהילה?
* מיהי הקהילה של השבט?
* האם המונח "פעולה אחרונה" / סיום שנת פעילות כשמתקיים לפני מחנה קיץ – עונה על הצורך של הקהילה?

חלק ב'-

נחלק לכל הרכזים/ות פתקים ונבקש שיכתבו על כל פתק **אתגר** שהם/ן מזהים/ות שעלול למנוע מההצלחות שכתובות על הלוח להופיע בקיץ.

**הערה למדריכה –** בחלק זה נדגיש שכאשר ממפים מראש את התמונה המיטבית, ואת האתגרים שימנעו מאיתנו להגיע אליה, נוכל ליצור פתרונות מראש.

זמן: 15 דקות, עזרים: פוסט-איט, עטים, נספחים: אין

מתודה שלישית - העשרה

נציג לרכזים/ות את עיקריי המסמך "המפתחות להצלחה בפריפריה"

זמן: 10 דקות, עזרים: מפתחות להצלחה מודפסים, נספחים: המפתחות להצלחה בפריפריה

מתודה רביעית - שיתוף

בשלב זה נרצה לייצר שיתוף של הצלחות ודברים שהם/ן הצליחו לייצר בקיץ שהוא לא רק מחנה קיץ.

**השאלות:**

1. אתגרים שזיהתי לפני
2. מי היו השותפים שלי
3. אתגרים שקרו תוך כדי ואיך צלחתי אותם

המתודה תעבור בצורה של 1, 2, 4

בחלק הראשון – כל אחד/ת כותב/ת לעצמה במחברת

בחלק השני – דנים על הנושא בזוגות

בחלק השלישי – דנים על כך ברביעיות

זמן: 20 דקות, עזרים: אין, נספחים: אין

מתודה חמישית - שיתוף וסיכום במליאה

נשתף מה עלה במתודה הקודמת, ומה הם/ן לוקחים/ות לעבודה בשטח.

זמן: 10 דקות, עזרים: אין, נספחים: אין

**המפתחות להצלחה בפריפריה**

**השבטים השונים ברחבי הארץ פועלים על פי הדפוסים של שבט הצופים "הקלאסי". השבט "הקלאסי" פועל במגמה להתאים את בני הנוער לתנועה, במקום להתאים את התנועה לבני הנוער.**

**רלוונטיות והתאמה לצרכי הנוער- צרכים המשתנים ממקום למקום. התאמת אופי ומסגרת הפעילות הצופית לצרכי ואופי הקהילה הינם האתגר המרכזי העומד בבסיס השבט הקהילתי.**

**מודל ה"מפתחות להצלחה בפריפריה" כולל שבעה עקרונות עבודה:**

* **פעילות מותאמת**
* **מעורבות הורים**
* **קשר עם רשויות**
* **צמצום פערים חברתיים - לימודיים**
* **שיתופי פעולה עם עמותות וארגונים**
* **פיתוח מנהיגות צעירה**
* **המשכיות**

1. **פעילות מותאמת**

**השבט הוא כל מסגרת, כל מקום בו אתם/ן יכולים להיפגש עם קבוצה של בני נוער ולהשתמש במתודה הצופית. השבט בפריפריה לא נמדד לפי קריטריונים ומדדי הצלחה של שבט קלאסי, אלא לפי מידת התאמתו לצרכי הקהילה והישוב. השבט איננו המבנה והוא איננו יום הפעילות. עבודה בשבט היא עבודה קהילתית, ו"יציאה לקהילה" היא למעשה עבודה בשבט.**

* **השבט כמרכז פעילות חינוכי - צופי – קהילתי.**
* **שמירה על עקרונות החינוך הצופי – קבוצה קטנה, חיים בטבע, למידה בהתנסות.**
* **התאמה של הלו"ז הצופי לצרכי הקהילה.**
* **התאמה של ימי הפעילות – כמות/ אופי/תוכן/שעות וימים.**
* **התאמה של ה"סטינג" והכלים – חאקי/סנאדות/שטח.**

1. **מעורבות הורים**

**מעורבות ההורים בתהליך החינוכי במסגרת השבט והקהילה, היא אחד הכלים המרכזיים להובלת שינוי וליצירת מנהיגות בקרב ההורים למען תפקוד השבט. ככל שעמדת ההורים כלפי ילדיהם תהיה חיובית יותר, ניתן יהיה למצוא בהם שותפים להובלת השבט.**

**מעורבות ההורים מחזקת את הקשר עם הקהילה והחניכים/ות, וממצבת את השבט כמסגרת חינוכית מיטיבה.**

* **מעורבות הורים – "מהורים מתערבים להורים מעורבים ומהורים מנותקים להורים מחוברים".**
* **דוגמאות: העצמת החניך/ה מול ההורים (מכתב אישי, קשר טלפוני, מסדר החניך/ה המצטיין/ה וכו'), גדוד הורים, "צופים למען הורים".**

1. **קשר עם רשויות**

**הקשר עם הדמויות ברשות המקומית והפיכת הרשות המקומית לשותפה לפועלינו, חשובים בכדי למצב את פעילות הצופים במקום מרכזי ומשפיע יותר על החינוך בקהילה.**

**יש לראות באנשי הרשות שותפים מלאים הן בתהליך המיפוי הקהילתי ומימוש צורכי הקהילה, והן בכלל בפעילות הפנים ארגונית של השבט המקומי.**

* **שותפות ולא שיתוף!**
* **דוגמאות: פגישת היכרות, פגישות מעקב, הזמנות לאירועי שיא, יחס אישי, השתתפות באירועים נוספים בקהילה וכו'.**

1. **צמצום פערים חברתיים - לימודיים**

**הפערים הלימודיים במדינת ישראל בין תלמידים/ות ממעמד נמוך לבין תלמידים/ות ממעמד גבוה, הם מהגדולים ביותר בקרב מדינות ה- OECD. צמצום פערים אלו מקדם מצב של שוויון הזדמנויות, בו לכל נער ונערה מתאפשרת השפעה ועיצוב של עתידם האישי.**

**שכבת הנעורים ידועה כשכבה מורכבת, הן בשל מאפייני הגיל והן בשל המעבר מבי"ס ייסודי לחטיבה. מתן מענה לצורך הלימודי שמתעורר בקרב הני הנוער בשלב זה במסגרת פעילות הצופים, מקדם את שוויון ההזדמנויות, ואף נותן מענה חינוכי-חברתי-לימודי הוליסטי לחניכי השבט.**

* **מטרות הקמת מרכז הלמידה הן: פיתוח אישי, יצירת חוויה הצלחה, שיפור הישגים לימודיים, פיתוח כישורים חברתיים ויכולות התמדה במסגרות לימודיות וחברתיות.**
* **דוגמאות נוספות להפעלת עיקרון זה: חבירה למרכזי למידה קיימים, הקמת מועדון חברתי, הפעלת חוגים בשבט, רעיון ה"שבט הפתוח", קבוצת שכונה ועוד.**

1. **שיתופי פעולה עם עמותות וארגונים**

**ככל שהשבט ישכיל לשתף פעולה עם ארגוני נוער ומסגרות נוער בקהילה, השבט יחשוף עצמו לבני נוער נוספים, ושנית- ישפיע באופן רחב ומעמיק יותר על בני הנוער נוספים בקהילה (חינוך הוליסטי).**

* **מחקרים מצביעים כי קהילה המעודדת שיתופי פעולה בין ארגונים הפועלים בה, עומדת ביעדיה.**
* **דוגמאות: חבירה לעמותות איתן יש לשבט קשר, "מנהיגים בקהילה", פעולות עם תנועות וארגוני נוער נוספים בעיר ועוד.**

1. **פיתוח מנהיגות צעירה**

**מעורבות בקהילה תורמת לבני נוער בהיבטים נרחבים ומהווה עבורם כלי מעצים. יש להטמיע תוכנית חינוכית המעודדת את החניכים למעורבות חברתית ולקיחת אחריות המתחילה בתהליך חינוכי שנתי הכולל למידה חווייתית – התנסותית בקהילה – משימת מסלול.**

* **את התוכנית יש להעביר לחניכי/ות השבט מכיתה ד', באופן ספירלי.**
* **התוכנית כוללת את עקרונות ה"שבט הקהילתי", ומבוססת על מודלים קהילתיים שונים כגון: "השבט הקהילתי", "חיפוש, העמקה, הפקה" וכדומה.**

1. **המשכיות**

**העובדה שרבים משבטי הפריפריה מופעלים על ידי חברי/ות ש"ש שמתחלפים מדי שנה, מקשה על ההתפתחות והגדילה של השבט ופעילותו.**

**חילופי כ"א בצורה תדירה מהווה "עקב אכילס" לתהליכים החינוכיים אותם אנו מובילים/ות, ולכן חשוב לקיים תהליכי עבודה המשכיים על אף חילופי הקומונות.**

* **התמקדות ב- 3 צירים מרכזיים: דמויות קבועות, זיכרון ארגוני, עבודה משותפת- הנהגה, קהילה, שבט.**
* **דוגמאות: שילוב מרכז/ת / מדריך/ה שכיר/ה בשבטי הפריפריה כשותף/ה לעבודת הקומונה, יצירת זיכרון ארגוני מסודר ומקצועי, גיוס מתנדבים/ות מהקהילה, חפיפה מתבצעת על ידי ההנהגה- ראש שבט- מרכז- קומונה- רשות.**